पुलिस थाने के आगे इंतजार करती रही किसानों ने एनएच पर लगा दिया धरना
भास्कर संवाददाता|अजीतवाल (मोगा)
किसानसंगठनों के अजीतवाल थाने के घेराव उस पर तालाबंदी करने की धमकी के मद्देनजर पुलिस शुक्रवार को कड़े सुरक्षा प्रबंध करके प्रदर्शनकारियों का इंतजार करती रही, परंतु वे पुलिस को चकमा देकर थाने से 500 मीटर दूर मोगा-लुधियाना नेशनल हाईवे पर अनाज मंडी गांव किली चाहलां के निकट धरना शुरु कर दिया। प्रदर्शनकारी किसान जसविंदर सिंह से 60 लाख से ज्यादा रुपए की ठगी करके उसे आत्महत्या के लिए मजबूर करने वाले आरोपी की गिरफ्तारी की मांग कर रहे थे।
उनका कहना था कि आरोपी पुलिस का मुलाजिम रह चुका है और भाजपा के किसान सेल का नेता है। इसलिए अजीतवाल पुलिस ने उसके खिलाफ केस तो दर्ज कर लिया है परंतु गिरफ्तार नहीं कर रही।
इसको लेकर किसान संगठनों ने 11 से 13 फरवरी, 2013 को तीन दिन दिन-रात अजीतवाल थाने के आगे रोष धरना दिया था। उस समय जिले की पुलिस गांव ढूडीके में गैंगस्टरों को पकड़ने की प्रक्रिया में उलझी हुई थी। इसलिए पुलिस अधिकारियों ने 15-20 दिनों में आरोपी को पकड़ने का आश्वासन दिया था, जिसके बाद प्रदर्शनकारियों ने धरना उठा लिया था। अब किसान संगठनों ने इस मांग की पूर्ति को लेकर शुक्रवार को थाना अजीतवाल का घेराव करने उस पर ताला जड़ने की घोषणा की गई थी। परंतु उन्होंने अपनी नीति को बदलते सड़क पर धरना ही दिया।
सूूचना मिलने पर पुलिस अधिकारी भारी पुलिस बल के साथ पहुंचे, दो घंटे बाद किसान स्वयं पुलिस को 23 मार्च तक आरोपी को गिरफ्तार करने का अल्टीमेटम दे कर उठ गए, तब पुलिस की सांस में सांस आई।
आरोपी जल्द होगा गिरफ्तार: डीएसपी
डीएसपीनिहाल सिंह वाला सुरिंदर कुमार ने कहा कि जल्द ही आरोपी को गिरफ्तार कर लिया जाएगा।
एनएच पर धरना देते हुए आंदोलनकारी किसान।
किसान संगठनों को जब पुलिस की तैयारी की भनक लगी तो उन्होंने अपनी नीति को बदलते हुए दोपहर 12.30 बजे भारी संख्या में अनाज मंडी में इकट्ठा होना शुरु कर दिया। आधे घंटे में सैकड़ों किसान महिलाएं अनाज मंडी पहुंचे।
अजीतवाल थाने में शुक्रवार सुबह 8.00 बजे से भारी संख्या में पुलिस बल पहुंचनी शुरू हो गई थी। दो बसों में भर कर जिले के विभिन्न थानों से पुलिस कमांड फोर्स के जवान पहुंचे। पुलिस ने पानी की बौछारों का वाहन, लाठीचार्ज का सामान तथा गैस छोड़ने नकली गोलियों को चलाने वाले हथियारों का बंदोबस्त किया हुआ था।
पुलिस ने कर रखे थे सख्त सुरक्षा के इंतजाम
60 लाख से अधिक की ठगी के चलते की थी आत्महत्या : वक्ताओंने पुलिस पर आरोप लगाया कि आरोपी को जानबूझ कर बचाया जा रहा है। आरोपी ने किसान से 60 लाख से अधिक की ठगी मारी, जिसके चलते किसान जसवंत सिंह ने आत्म हत्या कर ली। आरोपी पुलिस में मुलाजिम रह चुका है और अब भाजपा के किसान सेल का नेता है। इसलिए अजीतवाल पुलिस ने आरोपी केवल सिंह पर मामला तो दर्ज कर लिया है, परंतु उसे गिरफ्तार नहीं कर रही। इस दौरान सुखदेव सिंह कोकरी, बूटा सिंह, अमरजीत, गुरमीत, गुरदेव आदि ने संबोधित किया।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva